CELEX: 32014D0895
Language: ro
Date: 2014-12-10 00:00:00
Title: 2014/895/UE: Decizia de punere în aplicare a Comisiei din 10 decembrie 2014 de stabilire a formatului pentru transmiterea informațiilor menționate la articolul 21 alineatul (3) din Directiva 2012/18/UE a Parlamentului European și a Consiliului privind controlul pericolelor de accidente majore care implică substanțe periculoase [notificată cu numărul C(2014) 9334]  Text cu relevanță pentru SEE

12.12.2014   
            
            
               RO
            
            
               Jurnalul Oficial al Uniunii Europene
            
            
               L 355/51
            
         DECIZIA DE PUNERE ÎN APLICARE A COMISIEI
   din 10 decembrie 2014
   de stabilire a formatului pentru transmiterea informațiilor menționate la articolul 21 alineatul (3) din Directiva 2012/18/UE a Parlamentului European și a Consiliului privind controlul pericolelor de accidente majore care implică substanțe periculoase
   
      
         [notificată cu numărul C(2014) 9334]
      
   
   (Text cu relevanță pentru SEE)
   
      (2014/895/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2012/18/UE a Parlamentului European și a Consiliului din 4 iulie 2012 privind controlul pericolelor de accidente majore care implică substanțe periculoase, de modificare și ulterior de abrogare a Directivei 96/82/CE a Consiliului (1), în special articolul 21 alineatul (5),
   întrucât:
   
               (1)
            
            
               Articolul 21 alineatul (3) din Directiva 2012/18/UE impune statelor membre să furnizeze Comisiei informații cu privire la amplasamentele care intră sub incidența directivei respective, utilizând un formular de raport specific.
            
         
               (2)
            
            
               Formularul de raport ar trebui să permită comunicarea de informații în mod raționalizat de către statele membre, pentru a maximiza utilitatea și comparabilitatea informațiilor furnizate și pentru a reduce la minimum sarcina administrativă pentru statele membre, respectând, în același timp, cerințele Directivei 2007/2/CE a Parlamentului European și a Consiliului (2).
            
         
               (3)
            
            
               Măsurile prevăzute în prezenta decizie sunt conforme cu avizul comitetului stabilit prin Directiva 96/82/CE a Consiliului (3),
            
         ADOPTĂ PREZENTA DECIZIE:
   Articolul 1
   Statele membre furnizează Comisiei informațiile prevăzute la articolul 21 alineatul (3) din Directiva 2012/18/UE utilizând formatul de raportare prevăzut în anexa la prezenta decizie.
   În cazul mențiunilor existente în baza de date, informațiile vor fi revizuite până la 31 decembrie 2016.
   Articolul 2
   Prezenta decizie se adresează statelor membre.
   
      Adoptată la Bruxelles, 10 decembrie 2014.
      
         
            Pentru Comisie
         
         Karmenu VELLA
         
            Membru al Comisiei
         
      
   
   
      (1)  JO L 197, 24.7.2012, p. 1.
   
      (2)  Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (Inspire) (JO L 108, 25.4.2007, p. 1).
   
      (3)  Directiva 96/82/CE a Consiliului din 9 decembrie 1996 privind controlul asupra riscului de accidente majore care implică substanțe periculoase (JO L 10, 14.1.1997, p. 13).
   
      ANEXĂ
      FORMATUL ÎN CARE SE FURNIZEAZĂ INFORMAȚII ÎN CONFORMITATE CU ARTICOLUL 21 ALINEATUL (3) DIN DIRECTIVA 2012/18/UE
      Toate rubricile marcate cu un asterisc sunt obligatorii.
      Informațiile confidențiale sunt marcate ca atare, indicându-se, pentru fiecare tip de date, motivele de refuz în conformitate cu articolul 4 din Directiva 2003/4/CE a Parlamentului European și a Consiliului (1).
      1.   Partea 1 — Sistemul de autentificare al Comisiei Europene (ECAS)
      
      Din motive de securitate, statul membru utilizator va putea avea acces la eSPIRS numai înregistrându-se în ECAS, Sistemul de autentificare al Comisiei Europene, prin furnizarea următoarelor informații obligatorii (privind utilizatorul):
      (a)   
            Prenume*: Prenumele utilizatorului
      (b)   
            Nume*: Numele utilizatorului
      (c)   
            E-mail*: Adresa de e-mail a utilizatorului
      (d)   
            Rolul utilizatorului*: Raportor național (NR) sau administrator național (NA)
      Odată ce utilizatorul a fost autentificat, acesta va fi direcționat către portalul Minerva al Biroului privind pericolele de accidente majore, care găzduiește eSPIRS. Drepturile de utilizator pentru baza de date eSPIRS vor fi acordate în funcție de rolul utilizatorului.
      2.   Partea 2 — Informații care trebuie raportate în eSPIRS
      
      Utilizatorul trebuie să furnizeze informațiile enumerate mai jos, utilizând fie formatul de raportare online care permite importul de date separat pentru fiecare amplasament, fie un instrument de export național care utilizează modelul eSPIRS XML pentru importul automat în eSPIRS al informațiilor incluse în bazele sale de date naționale/regionale/locale cu amplasamente.
      2.1.   Autoritatea competentă care raportează
      (a)   
            Denumire*: Denumirea oficială a autorității competente care raportează
      (b)   
            Adresă*: Denumirea străzii unde își are sediul autoritatea care raportează
      (c)   
            Oraș*: Municipiul, orașul, satul unde își are sediul autoritatea competentă care raportează
      (d)   
            Cod poștal*: Codul poștal unde își are sediul autoritatea competentă care raportează
      (e)   
            Țară*: Țara unde își are sediul autoritatea competentă care raportează
      (f)   
            Observații
         : Observații pe care utilizatorul poate dori să le introducă referitor la autoritatea competentă care raportează
      2.2.   Denumirea amplasamentului și activitățile acestuia
      
                  (a)
               
               
                  
                     Statutul Seveso*: [În conformitate cu Directiva Seveso III, există două tipuri de statut în ceea ce privește nivelul amplasamentelor: nivel superior și nivel inferior]
               
            
                  (b)
               
               
                  
                     Denumire*: Denumirea amplasamentului Seveso raportată în eSPIRS
               
            
                  (c)
               
               
                  
                     Societate-mamă: Societatea holding/mamă a amplasamentului
               
            
                  (d)
               
               
                  
                     Cod personalizat: Cod pe care utilizatorul îl poate introduce în cazul în care dorește să folosească în continuare vechiul sistem de coduri în eSPIRS
               
            
                  (e)
               
               
                  
                     Tipul de sector și/sau codul NACE*: În cazul în care un amplasament se referă la mai multe coduri SPIRS și/sau NACE, se face distincție între activitatea principală și activitățile secundare.
                  
                              1.
                           
                           
                              Tipul de sector se indică în conformitate cu codurile SPIRS Seveso:
                              
                                          1.
                                       
                                       
                                          Agricultură
                                       
                                    
                                          2.
                                       
                                       
                                          Activități recreative și sportive (de exemplu, patinoar)
                                       
                                    
                                          3.
                                       
                                       
                                          Activități miniere (reziduuri miniere și procese fizico-chimice)
                                       
                                    
                                          4.
                                       
                                       
                                          Prelucrarea metalelor
                                       
                                    
                                          5.
                                       
                                       
                                          Prelucrarea metalelor feroase (turnătorii, topitorii etc.)
                                       
                                    
                                          6.
                                       
                                       
                                          Prelucrarea metalelor neferoase (turnătorii, topitorii etc.)
                                       
                                    
                                          7.
                                       
                                       
                                          Prelucrarea metalelor prin procese electrolitice sau chimice
                                       
                                    
                                          8.
                                       
                                       
                                          Rafinării petrochimice/petroliere
                                       
                                    
                                          9.
                                       
                                       
                                          Producția, furnizarea și distribuția energiei electrice
                                       
                                    
                                          10.
                                       
                                       
                                          Depozitarea combustibililor (inclusiv încălzirea, vânzarea cu amănuntul etc.)
                                       
                                    
                                          11.
                                       
                                       
                                          Producerea, distrugerea și depozitarea explozibililor
                                       
                                    
                                          12.
                                       
                                       
                                          Producerea și depozitarea artificiilor
                                       
                                    
                                          13.
                                       
                                       
                                          Producerea, îmbutelierea și distribuția în vrac a GPL
                                       
                                    
                                          14.
                                       
                                       
                                          Depozitarea GPL
                                       
                                    
                                          15.
                                       
                                       
                                          Depozitarea și distribuția GNL
                                       
                                    
                                          16.
                                       
                                       
                                          Depozitarea și distribuția en gros și en detail (cu excepția GNL)
                                       
                                    
                                          17.
                                       
                                       
                                          Producerea și depozitarea pesticidelor, biocidelor, fungicidelor
                                       
                                    
                                          18.
                                       
                                       
                                          Producerea și depozitarea îngrășămintelor
                                       
                                    
                                          19.
                                       
                                       
                                          Fabricarea produselor farmaceutice
                                       
                                    
                                          20.
                                       
                                       
                                          Depozitarea, tratarea și eliminarea deșeurilor
                                       
                                    
                                          21.
                                       
                                       
                                          Apă și ape uzate (colectare, furnizare, tratare)
                                       
                                    
                                          22.
                                       
                                       
                                          Instalații chimice
                                       
                                    
                                          23.
                                       
                                       
                                          Producerea substanțelor organice de bază
                                       
                                    
                                          24.
                                       
                                       
                                          Fabricarea materialelor plastice și a cauciucului
                                       
                                    
                                          25.
                                       
                                       
                                          Producerea și fabricarea celulozei și hârtiei
                                       
                                    
                                          26.
                                       
                                       
                                          Tratarea lemnului și mobilier
                                       
                                    
                                          27.
                                       
                                       
                                          Fabricarea și tratarea textilelor
                                       
                                    
                                          28.
                                       
                                       
                                          Fabricarea de produse alimentare și băuturi
                                       
                                    
                                          29.
                                       
                                       
                                          Sectorul ingineriei, producției și asamblării
                                       
                                    
                                          30.
                                       
                                       
                                          Construirea, demolarea, repararea navelor
                                       
                                    
                                          31.
                                       
                                       
                                          Construcții și lucrări de inginerie în domeniul construcțiilor
                                       
                                    
                                          32.
                                       
                                       
                                          Produse ceramice (cărămizi, ceramică, sticlă, ciment etc.)
                                       
                                    
                                          33.
                                       
                                       
                                          Fabricarea sticlei
                                       
                                    
                                          34.
                                       
                                       
                                          Fabricarea cimentului, varului și ipsosului
                                       
                                    
                                          35.
                                       
                                       
                                          Electronică și inginerie electrică
                                       
                                    
                                          36.
                                       
                                       
                                          Centre de manipulare și transport (porturi, aeroporturi, parcuri de camioane, stații de triaj etc.)
                                       
                                    
                                          37.
                                       
                                       
                                          Cercetare și formare medicală (inclusiv spitale, universități etc.)
                                       
                                    
                                          38.
                                       
                                       
                                          Fabricarea substanțelor chimice (nespecificate în altă parte în listă)
                                       
                                    
                                          39.
                                       
                                       
                                          Alte activități (nespecificate în altă parte în listă)
                                       
                                    
                        
                              2.
                           
                           
                              
                                 Cod NACE: NACE este standardul european referitor la un nomenclator statistic al activităților economice, care constă într-un cod de 6 cifre. Utilizatorul poate dori să introducă, pentru amplasamentul Seveso, și o trimitere la acest sistem de clasificare, indicând primele 4 cifre, în plus față de codurile SPIRS sau ca alternativă la acestea.
                           
                        
            
                  (f)
               
               
                  
                     Link către site-ul care cuprinde informații suplimentare despre amplasament*
               
            
                  (g)
               
               
                  
                     Identificator E-PRTR: În cazul în care amplasamentul intră, integral sau parțial, sub incidența Regulamentului (CE) nr. 166/2006 al Parlamentului European și al Consiliului (2), furnizați identificatorul unic național utilizat pentru raportarea instalației în temeiul regulamentului respectiv, precum și linkul către site-ul web relevant.
               
            
                  (h)
               
               
                  
                     Identificator IED (date începând din 2016): În cazul în care amplasamentul intră, integral sau parțial, sub incidența Directivei 2010/75/UE a Parlamentului European și a Consiliului (3) (http://ec.europa.eu/environment/industry/stationary/ied/legislation.htm), furnizați toți identificatorii unici naționali relevanți în sensul directivei respective, precum și linkul către site-ul web relevant.
               
            
                  (i)
               
               
                  
                     Observații privind amplasamentul: Observații pe care utilizatorul poate dori să le introducă referitor la amplasamentul care face obiectul raportării
               
            2.3.   Localizarea amplasamentului*: adresa completă sau coordonatele latitudinale/longitudinale
      (a)   
            Adresă*: Numele străzii, numărul și localitatea în care se află amplasamentul
      (b)   
            Latitudine*: Coordonatele latitudinale ale amplasamentului (în cazul în care nu se indică adresa)
      (c)   
            Longitudine*: Coordonatele longitudinale ale amplasamentului (în cazul în care nu se indică adresa)
      (d)   
            Observații privind adresa
         : Observații pe care utilizatorul poate dori să le introducă referitor la adresa amplasamentului
      2.4.   Substanțele aferente amplasamentului
      (a)   
            Substanță (conform Seveso III)
         : Denumirea comună, denumirea generică sau clasificarea gradului de pericol
      (b)   
            Număr CAS
         : Un numărul de înregistrare CAS este un identificator numeric unic, atribuit unei singure substanțe chimice, care nu are semnificație chimică și reprezintă o legătură către o multitudine de informații cu privire la o anumită substanță chimică. Acesta poate conține până la 10 cifre, împărțite prin cratimă în trei părți. (http://www.cas.org/content/chemical-substances)
      (c)   
            Cantitate
         : Cantitatea de substanță în tone
      (d)   
            Caracteristici fizice
         : Condițiile de depozitare în care este păstrată substanța, cum ar fi starea (solidă, lichidă, gazoasă), granularitatea (pulbere, pastile etc.), presiunea, temperatura etc.
      (e)   
            Observații referitoare la substanțe
         : observații pe care utilizatorul poate dori să le introducă referitor la substanțele aferente amplasamentului care fac obiectul raportării
      
         (1)  Directiva 2003/4/CE a Parlamentului European și a Consiliului din 28 ianuarie 2003 privind accesul publicului la informațiile despre mediu și de abrogare a Directivei 90/313/CEE a Consiliului (JO L 41, 14.2.2003, p. 26).
      
         (2)  Regulamentul (CE) nr. 166/2006 al Parlamentului European și al Consiliului din 18 ianuarie 2006 de instituire a unui registru european al emisiilor și transferului de poluanți și de modificare a Directivelor 91/689/CEE și 96/61/CE ale Consiliului (JO L 33, 4.2.2006, p. 1).
      
         (3)  Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) (JO L 334, 17.12.2010, p. 17).